شه‌فه‌ق نيوز/ سه‌رچه‌وه‌يگ وه‌رپرس ئه‌منى، ئاشكراى كوشيان دو هاووڵاتى مه‌ده‌نى كرد له‌ ئه‌نجام په‌لاماريگ چه‌كدارى له‌ پاريزگاى به‌سره‌ له‌ پايين باشوور عراق.
ئه‌و سه‌رچه‌وه‌ ئاگادار ئاژانس شه‌فه‌ق نيوز كرد ك دويه‌شه‌و ديره‌وه‌ختيگ له‌ قه‌زاى هارسه‌ له‌ نزيك پيه‌ڵ حه‌شد شه‌عبى رويداگيگ كه‌فته‌سه‌وه‌و له‌تى هه‌ر يه‌ك له‌ (م، ش، خ، ح) زاينده‌ى 1982، كاسبكار و خه‌ڵك ناوچه‌ى ئه‌بو سخێر، و (ك، م، ح، ع) زاينده‌ى 1985، كاسبكار و نيشته‌جێ هه‌مان ناوچه‌ كوشيانه‌ له‌ناو سه‌ياره‌يگ، ئه‌ويش دوياى چه‌ودريكردنيان له‌لايه‌ن كه‌سه‌يليگ نه‌ناسرياێ ك سه‌ياره‌يگ پيكاب بى شماره‌ وه‌پيان بويه‌.
سه‌رچه‌وه‌گه‌ وت: ئه‌و رويداگه‌ وه‌بوونه‌ى ناكووكييگ كويه‌ن عه‌شايرى بويه‌و ئاماژه‌ وه‌يه‌يش كرد هه‌ردوگ ته‌رمه‌گه‌يش جيواز كريانه‌ ئه‌را دادوه‌رى پزيشكى.
